
Travnik, 23.04.2024. godine 


Općinski sud Travnik, sudija Stojanka Kovačić, u izvršnom postupku tražioca izvršenja Nedžad Karahodžić, Kalibunar 24-Soliter I/27, koga zastupa punomoćnik Adis Ribić, advokat iz Travnika, ulica Bosanska bb, protiv izvršenice Enisa Džafić, Werkgasse 40, Bern, Švicarska, zastupana po ZAK advokat Adin Brajić & advokat Selma Brajić, MA iz Travnika zbog izvršenja radi naplate novčanog potraživanja, vrijednost spora 4.558,56  KM, sa sporednim potraživanjima, te u pristupljenom postupku izvršenja, određenom rješenjem o izvršenju ovog suda broj: 51 0 P 162691 22 I 2 od 16.12.2022. godine u pravnoj stvari Hajrudin Džafić sin Jakuba iz Ratkovića bb, Općina Čelić sa boravkom u Švicarskoj, Weiermatt strasse, zastupan po punomoćniku Faruku Sinanović, advokatu iz Srebrenika, ul. Žrtava genocida bb, protiv izvršenice Enisa Džafić, Werkgasse 40, Bern, Švicarska, zastupana po ZAK advokat Adin Brajić & advokat Selma Brajić, MA iz Travnika, zbog izvršenja radi naplate novčanog potraživanja, vrijednost spora 6.352,00 KM sa sporednim potraživanjem,  donio je dana 23.04.2024. godine sljedeći:

ZAKLJUČAK
o  prodaji nepokretnosti

1. UTVRĐUJE SE vrijednost nepokretnosti upisane u:

zemljišnoknjižni uložak broj: 8869 katastarska općina NP_ Travnik, broj parcele 71/72-E-1-S27, stan koji se nalazi na adresi Kalibunar, Soliter 1, Travnik, ulaz I, sprat 6, broj stana 27, sastoji se od 3 sobe, ukupne površine od 80 m2, sa suvlasničkim dijelom 80/1833 na zajedničkom dijelu nekretnine označene kao k.p. 71/72, suvlasništvo izvršenice sa dijelom  ½, u ukupnoj vrijednsoti trosobnog stana od 66.160,00 KM (vrijednost ½ nekretnine- trosobnog stana iznosi 22.080,00 KM), a prema procjeni sudskog vještaka građevinske  struke Kazimir Pobrić.

II. ODREĐUJE SE PRVO ročište za javnu prodaju nepokretnosti u suvlasništvu izvršenika upisane u: 

· zemljišnoknjižni uložak broj: 8869 katastarska općina NP_ Travnik, broj parcele 71/72-E-1-S27, stan koji se nalazi na adresi Kalibunar, Soliter 1, Travnik, ulaz I, sprat 6, broj stana 27, sastoji se od 3 sobe, ukupne površine od 80 m2, sa suvlasničkim dijelom 80/1833 na zajedničkom dijelu nekretnine označene kao k.p. 71/72, suvlasništvo izvršenice sa dijelom  1/2,

1. Ročište za prodaju predmetne nepokretnosti održat će se usmenim javnim nadmetanjem dana 30.05.2024 godine u 09,30 sati, u zgradi Općinskog suda Travnika, ul. Vezirska br. 2 sudnica broj 26.

1. Na prvom ročištu za prodaju usmenim javnim nadmetanjem nepokretnost se ne može prodati ispod ½ (jedne polovine) utvrđene vrijednosti iz stava I ovog Zaključka.

1. Na javnoj prodaji mogu učestvovati sva pravna i fizička lica osim lica navedenih u čl. 88. Zakona o izvršnom postupku, a dužna su prije ročišta za prodaju na  ime osiguranja uplatiti iznos od  jedne desetine određene vrijednosti nepokretnosti, s tim što osiguranje ne može iznositi više od 10.000,00 KM i prije početka ročišta sudu predati uplatnicu iz koje je vidljivo da su osiguranje platile na depozitni račun Općinskog suda u Travniku, otvoren kod UniCredit bank d.d. Mostar Poslovnica Travnik, račun br. 3389002208351383.

1. Od polaganja osiguranja oslobođen je tražitelj izvršenja. Ročište za javno nadmetanje održat će se i kad prisustvuje samo jedan ponuđač.

1. Ponuđač s najvišom ponudom na ročištu plaća ukupnu prodajnu cijenu umanjenu za položeno osiguranje polaganjem cijene Sudu u roku od 30 dana. Ukoliko ponuđač s najvišom ponudom ne deponira prodajnu cijenu u ovom roku, Sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču, koji treba da u roku od 30 dana od dana prijema ovog zaključka Sudu deponira prodajnu cijenu. Ukoliko drugi ponuđač ne položi cijenu u predviđenom roku, Sud primjenjuje ova pravila i na trećeg ponuđača. U slučaju da sva tri ponuđača s najvišom ponudom ne ispune svoje obaveze plaćanja prodajne cijene u određenim rokovima, Sud će oglasiti da prvo ročište nije uspjelo i zakazati drugo ročište u roku od 30 dana.

1. Shodno odredbi člana 75. st. 1. i 2. Zakona o izvršnom postupku („Službene novine F BiH“ br. 32/03;52/03;33/06;39/06;39/09;35/12),  stvarne služnosti, stvarni tereti i prava građenja na nepokretnosti, ne prestaju prodajom nepokretnosti. Prodajom nepokretnosti ne prestaju ni lične služnosti koje su u zemljišnoj knjizi upisane prije prava radi čijeg se namirenja izvršenje provodi. 

1. Troškovi poreza i takse u vezi s prodajom nepokretnosti plaća kupac.

1. Ovaj zaključak objavit će se na oglasnoj tabli Suda i putem E- oglasne ploče suda, a stranka može, o svom trošku, zaključak objaviti i u sredstvima javnog informisanja.


                                                                                    SUDIJA

Protiv ovog zaključka nije 
dopušten pravni lijek. 

